b'\n_START_ARTICLE_\nFernando Derveld\n_START_PARAGRAPH_\nFernando Albert Derveld (f\xc3\xb8dt 22. oktober 1976 i Vlissingen) er en hollandsk fodboldspiller. Han er 190 cm h\xc3\xb8j og vejer 90 kg._NEWLINE_Derveld er venstrebensspiller og kan bruges som midterforsvarer samt som venstre back._NEWLINE_Fernando kommer fra Willem II og efter et efterf\xc3\xb8lgende \xc3\xa5r i H.F.C. Haarlem, spillede han i engelske Norwich. Herfra hentede OB ham til Danmark. Efter 118 kampe for klubben skiftede han tilbage til Holland, hvor han n\xc3\xa5ede at spille 18 ligakampe samt 6 UEFA Cup-kampe for SC Heerenveen._NEWLINE_Esbjerg fB hentede Derveld til klubben i sommeren 2006. Her spillede han 39 f\xc3\xb8rsteholdskampe. I juli 2008 havde Derveld lavet en mundtlig kontrakt med hollandske FC Dordrecht, men valgte alligevel at takke nej og blive i EfB. Den 1. august 2008 blev klubben og Derveld enige om at oph\xc3\xa6ve kontrakten og lave en handel, s\xc3\xa5 Derveld alligevel skiftede til Dordrecht, men hvor EfB skulle betale en del af Dervelds l\xc3\xb8n i det f\xc3\xb8rst kontrakt\xc3\xa5r. Han er ikke tilknyttet en klub i \xc3\xb8jeblikket.'